Anárjohka
Store norske leksikon,Geografi,Norges geografi,Troms og Finnmark,Kárášjohka/ Karasjok
Anárjohka er ei elv i Karasjok og Kautokeino kommuner i Troms og Finnmark fylke. Anárjohka er kildeelv til Deatnu (Tanaelva).
Anárjohka kommer fra flere småvann i grensetraktene mot Finland, renner mot nordøst og tar opp grenseelven Skiehččanjohka. Elva er langs en strekning på 80 kilometer grenseelv mot Finland (finsk navn: Kietsimäjoki). Den forener seg med elven Kárášjohka 12 kilometer øst for Karasjok tettsted, nedenfor samløpet kalles elven Deatnu eller Tanaelva.Ved den øvre delen av elven ligger Øvre Anárjohka nasjonalpark. Les mer i Store norske leksikon Karasjok Kautokeino Troms og Finnmark Deatnu Øvre Anárjohka nasjonalpark